section_heading: Dead Can Dance
paragraph_text: Dead Can Dance izvorno je osnovan 1981. godine u Melbourneu kao kvartet koji su činili Perry, bubnjar Simon Monroe, basist Paul Erikson i Lisa Gerrard, koja se posljednja pridružila skupini. Godine 1982. Dead Can Dance preselio se u London, a Simon Monroe ostao je u Australiji. Peter Ulrich svirao je bubnjeve na prvim demouradcima, koncertima i snimkama grupe. Paul Erikson ubrzo je napustio skupinu i vratio se u Australiju, zbog čega je sastav postao duo. Diskografska kuća 4AD Records objavila je sedam studijskih albuma sastava, a prvi koji je objavila je njezin debitantski album Dead Can Dance, objavljen u veljači 1984.